b'\n_START_ARTICLE_\nAmtsgericht\n_START_PARAGRAPH_\nAmtsgericht on Saksassa oikeuslaitoksen alin oikeusaste. Tuomioistuimena se on rinnastettavissa Suomen k\xc3\xa4r\xc3\xa4j\xc3\xa4oikeuteen. Amtsgericht on ensimm\xc3\xa4inen oikeusaste useimmissa siviili- ja rikosoikeudellisissa menettelyiss\xc3\xa4. Sill\xc3\xa4 on toimivalta riita-asioissa, joiden arvo ei ylit\xc3\xa4 5000 euroa, ja arvoon katsomatta tietyiss\xc3\xa4 riita-asioissa, kuten vuokrariidoissa sek\xc3\xa4 perhe- ja elatusasioissa. Sen asiat k\xc3\xa4sitell\xc3\xa4\xc3\xa4n yhden tuomarin kokoonpanoilla. Amtsgerichtit luotiin vuoden 1877 tuomioistuinten perustamislaissa (Gerichtsverfassungsgesetz, GVG).'